ΑΠΌΦΑΣΗ ΤΟΥ ΣΥΜΒΟΥΛΊΟΥ της 16ης Δεκεμβρίου 2013 για τον διορισμό στην Επιτροπή των Περιφερειών τριών τακτικών μελών από το Βέλγιο (2013/810/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305, Έχοντας υπόψη την πρόταση της βελγικής κυβέρνησης, Εκτιμώντας τα εξής: 1) Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015 (1). 2) Τρεις θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας των κκ. Xavier DESGAIN, Jean-François ISTASSE και Michel LEBRUN. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Διορίζονται στην Επιτροπή των Περιφερειών ως τακτικά μέλη, για το εναπομένον διάστημα της θητείας, ήτοι έως τις 25 Ιανουαρίου 2015: - Ο κ. Xavier DESGAIN, Conseiller communal à Charleroi - Ο κ. Jean-François ISTASSE, Conseiller communal à Verviers - Ο κ. Michel LEBRUN, Conseiller communal à Viroinval. Άρθρο 2 Η παρούσα απόφαση αρχίζει να ισχύει από την ημέρα της έκδοσής της. Βρυξέλλες, 16 Δεκεμβρίου 2013.

[Source: multi_eurlex | Tokens: 1034]